armvectores/hy_wikipedia_2023 huggingface dataset:
(3975) Վերդի

(3975) Վերդի (անգլ.՝ Verdi), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 19-ին Ֆրեյմուտ Բորնգենի կողմից Տաուտենբուրգում։ Աստերոիդը անվանվել է հանրահայտ իտալացի կոմպոզիտոր Ջուզեպպե Վերդիի պատվին։
Միջին հեռավորությունը Արեգակից կազմում է 2,898292 ա. մ., առավելագույնը մոտենում է 2,7385 ա. մ. հեռավորության վրա և հեռանում 3,0581 ա. մ.։ Արեգակի շուրջ մեկ ամբողջական պտույտ է կատարում 1802,24 երկրային օրվա ընթացքում, իր ուղեծրով շարժվելով միջինում 0,199752 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,29° անկյուն։
Վերդի աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Զաքարիա աբեղայի խաչքար (Լիճք, Գեղարքունիքի մարզ)

Զաքարիա աբեղայի խաչքար, գտնվում է Հայաստանի Գեղարքունիքի մարզի Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի կորության մեջ ագուցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.39/1.53.9)։


== Տեղադրություն ==
Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի կորության մեջ ագուցված։


== Վիմական արձանագրություն ==
Խաչքարի քիվին և ստորին հատվածում առկա է 2 տող վիմական արձանագրություն.

ԵՍ ՄԱԹԷՈՍ ՔԱՀԱՆԱՅ ԿԱՆԿՆԵՑԻ ԽԱՉՍ ԶԱՔԱՐԻԱՅ ԱԲԵՂԻՆ
ԹՎ. :ՋՀԷ։Համաձայն արձանագրության խաչքարը կանգնեցված է 1528 թվականին։ Կանգնեցրել է Մաթևոս քահանան ի հիշատակ Զաքարիա աբեղայի։


== Տես նաև ==
Լիճք
Լիճքի սուրբ Աստվածածին եկեղեցու վիմական արձանագրություններ


== Ծանոթագրություններ ==
Սոֆյա Գալաչյան

Սոֆյա Մելիքի Գալաչյան (1889, Շուլավեր, Բորչալուի գավառ, Ռուսական կայսրություն - 1950), հայ բժիշկ, մանկագիր, թարգմանիչ։


== Կենսագրություն ==
Փոքր հասակում զրկվել է հորից։ Սովորել է Թիֆլիսի Գայանյան օրիորդաց դպրոցում, առաջին իգական գիմնազիայում և Պետերբուրգի գիմնազիայում։ Բարձրագույն կրթություն ստանալու համար մեկնել է Ցյուրիխ և ընդունվել տեղի համալսարանը։ Այնուհետև տեղափոխվել է Բեռն։ Ուսումը կիսատ թողնելով՝ վերադառնում է Թբիլիսի։ Մի քանի տարի ուսուցչություն է անում։ Դառնում է մանկական պատկերազարդ «Հասկեր» ամսագրի աշխատակից, հետաքրքիր պատմվածքներ գրում մանուկների համար («Կապիկները», «Այգեպանի մոտ» և այլն)։
Առաջին համաշխարհային պատերազմի տարիներին որոշ ժամանակ բուժքույր է եղել հոսպիտալում, հետո գնում է Էջմիածին՝ օգնելու եղեռնից փրկված հայ գաղթականներին։ Այնուհետև մեկնել է Մոսկվա, ավարտել բժշկական ինստիտուտը և Վահան Տերյանի, որն այդ ժամանակ Ազգությունների ժողովրդական կոմիսարիատի հայկական գործերի կոմիսարի տեղակալն էր, ստորագրությամբ գրությունը ձեռքին գալիս է Հյուսիսային Կովկաս՝ հայ գաղթականներին բժշկական օգնություն ցույց տալու համար։ Վլադիկավկազում բուժարան է բացում, բայց ինքն էլ վարակվում է տիֆով և հազիվ մահից փրկվելով՝ վերադառնում Շուլավեր։ Ապաքինվելուց հետո աշխատել է Վրաստանի առողջապահության նախարարությունում որպես համաճարակագետ, իսկ 1924 թվականին՝ վերադարձել Երևան։ 1937 թվականից մինչև կյանքի վերջը աշխատել է հանրապետական տուբերկուլոզային դիսպանսերում։


== Ծանոթագրություններ ==
Վոլովո (գյուղ, Վոլոսովսկի շրջան)

Անվան այլ կիրառումների համար տե՛ս՝ ՎոլովոՎոլովո (ռուս.՝ Волово), գյուղ Ռուսաստանի Լիպեցկի մարզի Վոլոսովսկի շրջանի կազմում։
Բնակչությունը 2009 թվականին գրանցված տվյալներով կազմում էր 4280 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալամելի

Ալամելի, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 30-35 կմ հյուսիս-արևմուտք՝ Արևմտյան Եփրատի աջակողմյան վտակ Չարդակլի գետի փոքրիկ օժանդակի լեռնոտ ափին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կրիվայա Լուկա (գյուղ, Կրասնոլիմանի շրջան)

Անվան այլ կիրառումների համար տե՛ս՝ Կրիվայա Լուկա (այլ կիրառումներ)Կրիվայա Լուկա (ուկրաիներեն՝ Крива Лука), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Կրիվայա Լուկա գյուղում բնակվում էր 380 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսկ այնտեղ թատրոն կա

Իսկ այնտեղ թատրոն կա, 2011 թվականին ռեժիսոր Նանա Ջանելիձեի կողմից նկարահանված վրացական ֆիլմ։
2012 թվականին ֆիլմը ներկայացվել է «Ոսկե ծիրան» միջազգային կինոփառատոնի «Ֆիլմեր առանց սահմանների» ծրագրում։


== Սյուժե ==
Ֆիլմի գլխավոր հերոսը վրաց ճանաչված դերասան Կախի Կավսաձեն է, սակայն ֆիլմը միայն դերասանի մասին չէ։ Այստեղ ներկայացված է ժողովրդական երգեր կատարող Կավսաձեների մեծ ընտանիքի և նրան բաժին ընկած ծանր փորձությունների պատմությունը՝ որպես նախկին ԽՍՀՄ-ում ապրած միլիոնավոր մարդկանց կյանքի արտացոլում։ Մարդիկ, ովքեր մասնակցել են Երկրորդ համաշխարհային պատերազմին, գտնվել են նացիստական համակենտրոնացման ճամբարներում։ Չնայած այս դառը ճակատագրին, Կախին դառնում է հայտնի ու սիրված դերասան ոչ միայն Վրաստանում, այլև նրա սահմաններից դուրս։


== Դերեր ==
Կախի Կավսաձեն
Նինո Կուրատաշվիլին


== Մրցանակներ ==
Առաջին մրցանակ՝ լավագույն ֆիլմի համար, Բալթյան և վրացական ազգային կինոֆորում
CINE4ME մրցանակ, Մոնպելյեի միջերկրածովյան երկրների միջազգային կինոփառատոն
Մրցանակ լավագույն դերասան Կախի Կավսաձեին, Մինսկի միջազգային կինոփառատոն
Վրացական ծրագրի լավագույն ֆիլմ, Թբիլիսիի միջազգային կինոփառատոն
Լավագույն ֆիլմ, Մարդու իրավունքների «Ստալկեր» կինոփառատոն
Մոսկվա, լավագույն արտասահմանյան ֆիլմ
Ռուսաստանի կինոակադեմիայի «Նիկե» մրցանակ
Ժյուրիի հատուկ հիշատակում, GoEast միջազգային կինոփառատոն, Վայսբադեն, Գերմանիա


== Ծանոթագրություններ ==


== Արտաքին հղումներ ==
Ֆիլմը imdb.com կայքում
Շետլանդյան կղզիներ

Շետլանդյան կղզիներ (անգլ.՝ Shetland Islands), կղզեխումբ (100-ից ավելի կղզիներ) Ատլանտյան օվկիանոսի հյուսիսարևելյան մասում, Մեծ Բրիտանիայի կազմում՝ Շոտլանդիայից հյուսիս-արևելքում։ Կղզեխումբը գտնվում է նաև հյուսիս-արևելք Օրկնեյան կղզիներից, և 270 կմ հարավ-արևելք Ֆարերյան կղզիներից և հանդիսանում է Նորվեգիական և Հյուսիսային ծովերի բաժանիչ կետը։
Ընդհանուր մակերեսը՝ 1466 կմ², որից 967 կմ² բաժին է ընկնում «հիմնական կղզի», Մեյնլանդին։ Խոշոր կղզիներ են Ելը, Անստը, Ֆետլարը։ Մակերևույթը բլրավոր հարթավայրեր ու սարավանդներ են՝ կազմված բյուրեղային թերթաքարերից և քվարցիտներից։ Կան տորֆաճահիճներ, մարգագետիններ, թռչնաշուկաներ։ Զբաղվում են ձկնորսությամբ, անասնապահությամբ։ Շոտլանդական կղզիների մոտ կա ծովային նավթարդյունահանություն։
Կղզիները կազմում են Շոտլանդիայի 32 շրջաններից մեկը։
Ավելի քան հարյուր կղզիներից բնակեցված են ընդամենը քսանը՝ Անստը, Բարան, Բրեսեյը, Վայլան, Էլը, Մակլ-Ռոն, Մեյնլանդը (հիմնական կղզի, որտեղ գտնվում է Լերուիկը), Պապա-Ստուրը, Տրոնդրան, Ուելսեյը, Ֆետլարը և Ֆուլան։


== Արտաքին հղումներ ==
VisitShetland.com
ShetlandFood.com
Շետլանդյան դիալեկտ
Անհայտ Շոտլանդիան - Շետլանդյան կղզիներ
Շետլանդյան կղզիների խորհուրդ
Շետլանդյան պատկերներ Archived 2007-03-10 at the Wayback Machine.
Կերպար (այլ կիրառումներ)

Կերպար, պատկեր, 

գիտական շրջանառության մեջ, լայն առումով «Կերպար» տերմինը օգտագործվում է. ա. «պատճեն», «արտապատկերում», «գիտելիք», ինչպես նաև «ինֆորմացիա» իմաստներով, բ. որպես զգայական արտացոլման տեսակ (զգայություն, ընկալում, մտապատկերում)՝ չտարածելով այն վերացական մտածողության վրա։
Մաթեմատիկայում՝ մաթ. օբյեկտ, որը դիտարկվում է որպես այլ մաթ. օբյեկտի (նախատիպի) ձևափոխության արդյունք։
Մատերիալիստական իմացաբանությունում՝ մարդու գիտակցության մեջ օբյեկտի արտացոլման իդեալական ձև և արդյունք։ Կերպարի օբյեկտիվ աղբյուրը իրականության առարկաներն ու երևույթներն են, այս պատճառով կերպար բնօրինակի նկատմամբ երկրորդային և իդեալական։
Միլոշ Վելկովիչ

Միլոշ Վելկովիչ (սերբ.՝ Милош Вељковић / Miloš Veljković, սեպտեմբերի 26, 1995(1995-09-26), Բելգրադ, Հարավսլավիայի Դաշնային Հանրապետություն), սերբ և շվեյցարացի ֆուտբոլիստ, Բրեմենի «Վերդերի» պաշտպան։ Սերբիայի ազգային հավաքականի խաղացող։ Աշխարհի 2018 թվականի առաջնության մասնակից։


== Կարիերա ==


=== Ակումբային կարիերա ===
Միլոշ Վելյկովիչն իր կարիերան սկսել է շվեյցարական «Բազելի» ֆուտբոլային ակադեմիայում։ 2011 թվականից խաղացել է «Տոտտենհեմ Հոտսպուրի» երիտասարդական կազմում։ 2014 թվականի ապրիլի 7-ին Միլոշն իր նորամուտն է նշել «Տոտտենհեմի» առաջին թիմում՝ «Սանդերլենդի» դեմ խաղում (5-1)՝ փոխարինելով Պաուլինիոյին։
2014 թվականի հոկտեմբերի 16-ին Վելկովիչը եռամսյա վարձակալությամբ տեղափոխվել է Չեմպիոնշիփի «Միդլսբրո» ակումբ։ Այստեղ իր նորամուտը նշել է դեկտեմբերի 6-ին «Միլուոլի» դեմ խաղում (5-1)։
2016 թվականի հունվարի 31-ին Վելկովիչը տեղափոխվել է գերմանական «Վերդեր», որի հետ կնքել է երեքուկես տարվա պայմանագիր։ Գործարքի գումարը կազմել է 300 հազար եվրո։


=== Միջազգային կարիերա ===
2011 թվականին Վելկովիչը Սերբիայի մինչև 17 հավաքականի կազմում երեք հանդիպում է անցկացրել ՈՒԵՖԱ-ի 2012 թվականի Եվրոպայի պատանեկան առաջնության ընտրական փուլում։ Երկու տարի անց Միլոշն իր նորամուտն է նշել հաջորդ տարիքային հավաքականում՝ մինչև 19 տարեկան։ Նրա կազմում մասնակցել է Եվրոպայի 2013 թվականի առաջնությունում։ Նորամուտը նշել է ընտրական մրցաշարում և անցկացրել բոլոր երեք հանդիպումները։ Այնուհետև Սերբիան անցել է մրցման եզրափակիչ փուլ, և Վելկովիչը մասնակցել է իր թիմի բոլոր հինգ խաղերին։ Արդյունքում սերբերը դարձել են Եվրոպայի չեմպիոն, իսկ Միլոշը պարգևատրվել է մրցաշարի ոսկե մեդալով։
2015 թվականին Միլոշ Վելկովիչը հաղթել է Նոր Զելանդիայում կայացած մինչև 20 տարեկանների աշխարհի առաջնությունում։


== Վիճակագրություն ==


=== Ազգային հավաքականում հանդիպումներ ===
Ընդհանուր՝ անցկացրած հանդիպումներ՝ 3 / խփած գոլեր՝ 0, հաղթանակներ՝ 1, ոչ-ոքիներ՝ 1, պարտություններ՝ 1։


== Նվաճումներ ==
Եվրոպայի մինչև 19 տարեկանների առաջնության հաղթող (1)՝ 2013
Աշխարհի մինչև 20 տարեկանների առաջնության հաղթող (1)՝ 2015


== Ծանոթագրություններ ==


== Արտաքին հղումներ ==
Վիճակագրությունը UEFA.com կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Չերկասկայայի-Բասկակովի քաղաքային դաստակերտ

Չերկասկայայի-Բասկակովի քաղաքային դաստակերտ (ռուս.՝ Городская усадьба Черкасской — Баскакова), ճարտարապետության հուշարձան Մոսկվայում։ Հասցեն՝ Բոլշայա Նիկիտսկայա փողոց, տուն 44, շինություն 2։


== Պատմություն ==
Շենքը կառուցվել է XIX դարի առաջին կեսին։ Դաստակերտի արտաքին տեսքը պահպանվել է մինչև մեր օրերը գրեթե անփոփոխ վիճակում։
Շենքի առաջին հայտնի սեփականատերերը XIX դարի կեսերին, ըստ պահպանված տեղեկությունների, եղել են Ռիմսկի-Կորսակով հայտնի ազգանվան կրողները։
1874 թվականին դաստակերտի սեփականատեր է դարձել Սոֆյա Պետրովնա Նարիշկինան՝ պետական խորհրդական և սենեկապետ Կոնստանտին Պավլովիչ Նարիշկինի կինը։ Այս ամուսնությունն առաջացրել է բուռն արձագանք աշխարհիկ հասարակության մեջ։
Սկսած 1896 թվականից ճարտարապետական շինությունը պատկանել է Պլոտիցիններին, որոնց օրոք, ամենայն հավանականությամբ, առանձնատան ձախ կողմում կառուցվել է շքամուտք։
1901 թվականին դաստակերտն անցել է Մոսկվայի պատվավոր քաղաքացի Ա. Ն. Մամանտովի այրուն՝ Տատյանա Ալեքսեևնա Մամոնտովային։
Դաստակերտի հաջորդ սեփականատերն է դարձել Վասիլի Ստեպանովիչ Բասկակովը։ Նրա կողմից դաստակերտը ձեռք բերելու ստույգ տարեթիվը մեզ չի հասել։
1917 թվականին շինության բնակարաններից մեկը վարձակալել է ռուս հեղափոխական անարխիստ և գիտնական, աշխարհագրագետ, գեոմորֆոլոգ, պատմաբան, հրապարակախոս Պյոտր Ալեքսեևիչ Կրոպոտկինը։
Ներկայումս դաստակերտի շենքը մշակութային ժառանգության դաշնային նշանակության օբյեկտ է (գրանցման համար՝ 771510305770016)։


== Ծանոթագրություններ ==


== Աղբյուրներ ==
Городская усадьба, первая половина XIX века — Знаменитые и известные исторические здания и дома Москвы
ДЕПАРТАМЕНТ КУЛЬТУРНОГО НАСЛЕДИЯ ГОРОДА МОСКВЫ — Городская усадьба, 1-я пол. XIX в.(չաշխատող հղում)
Ձնաբորբոս

Ձնաբորբոս, աշնանացան հացահատիկային բույսերի սնկային հիվանդություն։ Հարուցիչները Fusarium սեռի պարկավոր սնկերն են, որոնք սովորաբար վնասում են տերևները, և ամբողջ բույսը պատում սարդոստայնանման վարդագույն փառով։ Վարակված տեղամասի բուսածածկը նոսրանում է և հաճախ անհրաժեշտ է լինում կատարել վերացանք։ Ձնաբորբոս դիտվում է վաղ գարնանը, առավելապես այն տարիներին, երբ ձնհալը երկարատև է, մառախուղներն առատ, ձյունը աշնանից ծածկել է չսառած գետինը։
Սիբելիուս ակադեմիա

Սիբելիուս ակադեմիա (ֆիններեն՝ Sibelius-Akatemia, շվեդերեն՝ Sibelius-Akademin), Հելսինկիի արվեստի համալսարանի 3 համալսարաններից մեկը, համալսարանական մակարդակի երաժշտական դպրոց Հելսինկիում և Կուոպիոյում։ Ունի չափահասների ուսուցման կենտրոն Յարվենպյաայում և վերապատրաստումների կենտրոն Սեյնյայոկիում։ Ակադեմիան Ֆինլանդիայի միակ երաժշտական համալսարանն է։
Սիբելիուս ակադեմիան Յան Սիբելիուսի անվան ջութակահարների միջազգային մրցույթի կազմակերպիչներից է։


== Պատմություն ==
Ակադեմիան հիմնադրվել է 1882 թվականին Մարտին Վեգելիուսի կողմից որպես Helsingfors musikinstitut («Հելսինկիի երաժշտական ինստիտուտ»), ակադեմիա դարձել է (Sibelius-Akatemia) 1939 թվականին, ի պատիվ իր նախկին ուսանող և Ֆինն հանրահայտ ջութակահար Յան Սիբելիուսի` կրում է նրա անունը։ 2013 թվականին ակադեմիան միավորվեց երկու անկախ համալսարանների հետ` Հելսինկիի թատերական ակադեմիայի և Հելսինկիի գեղարվեստի ակադեմիայի հետ, և կազմավորվեց Հելսինկիի արվեստի համալսարանը։


== Կոչումներ, գիտական աստիճաններ ==
Սիբելիուս ակադեմիան տրամադրում է որակավորված երաժշտի կոչում, ունի նաև հետբուհական կրթության և հետազոտական աշխատանքի հնարավորություններ։ Հետբուհական կոչումներից են արվեստի լիցենզավորված մասնագետ և երաժշտության արվեստի դոկտոր։


== Ծրագրեր ==
Ակադեմիան առաջարկում է հետևյալ ծրագրերը
Եկեղեցական երաժշտություն
Երաժշտության տեսության և կոմպոզիցիայի ծրագիր
Ժողովրդական երաժշտություն
Ջազային երաժշտություն
Նվագախմբային և երգչախմբային դիրիժորություն
Երաժշտական կրթություն
Երաժշտական տեխնոլոգիա
Երաժշտական կատարում
Վոկալ երաժշտություն
Արվեստի կառավարում


== Ականավոր ուսանողներ և դասախոսներ ==


=== Կոմպոզիտորներ ===
Կալևի Ախո
Էրիկ Բերգման
Պաավո Հեյնինեն, կոմպոզիցիայի նախկին պրոֆեսոր
Տուոմաս Կանտելինեն
Մագնուս Լինդբերգ
Ջաակո Մանտջարվի
Էրկի Մելարտին
Վելի-Մատի Պումալա
Կաիջա Սաարիահո
Աուլիս Սալինեն
Յան Սիբելիուս


=== Դիրիժորներ ===
Լեո Ֆունտեկ (1885–1965), ջութակահար, դիրիժոր, երաժշտության պրոֆեսոր
Պիետարի Ինկինեն, ջութակահար, դիրիժոր
Սաշա Մակիլա
Սակարի Օրամո
Ջորմա Պանուլա
Էսա-Պեկա Սալոնեն
Ջուկա-Պեկա Սարաստե
Դավիթ Սիրլե
Լեյֆ Սեգերստամ
Օսմո Վանսկա


== Տես նաև ==
Յան Սիբելիուսի անվան ջութակահարների միջազգային մրցույթ


== Ծանոթագրություններ ==


== Արտաքին հղումներ ==

Sibelius Academy
Sibelius Academy official Facebook page
Effects of the Bologna Declaration on Professional Music Training in Europe Archived 2005-09-30 at the Wayback Machine.
European Association of Conservatoires (AEC)
Պոսիչ (գյուղ, Խուստի շրջան)

Պոսիչ (ուկրաիներեն՝ Посіч), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Պոսիչ գյուղում բնակվում էր 249 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ազատ (այլ կիրառումներ)

Ազատ եզրը կարող է վերաբերել՝

Ազատ, նախկին հայկական գյուղ Ադրբեջանի Հանրապետության Գյոյգյոլի շրջանում (նախկին Խանլարի շրջանում)։
Ազատ (գետ), գետ Հայաստանի Արարատի և Կոտայքի մարզերում։
Ազատ (Գեղարքունիքի մարզ) (նաև Ազադ, մինչև 1935–ը՝ Աղքիլիսա, որը նշանակում է Սպիտակ եկեղեցի), գյուղ Հայաստանի Գեղարքունիքի մարզում։
Ազատ (Կարսի գավառ), գյուղ Արևելյան Հայաստանում, Կարսի մարզի Կարսի գավառում։
Ազատ (քաղաք), միջնադարյան քաղաք Մեծ Հայքի Գողթն գավառում։
Ազատ (անձնանուն), հայկական տղամարդու տարածված անուն է։
Ազատ (ճանապարհային կայան), քաղաք և ճանապարհային կայան Մեծ Հայքի Սյունիք աշխարհամասի Գեղարքունիք գավառում
Ազատ (կամուրջ), կամուրջ համանուն գետի վրա, Գառնի գյուղի մոտ՝ նրանից հարավ ֊ արևելք
Ազատ (լեռնաբազուկ), լեռնաբազուկ Հայկական լեռնաշխարհում, Գեղամա լեռների հարավարևմտյան կողմում
Ազատ (Շահումյանի շրջան), գյուղ Արցախի Շահումյանի շրջանի Գետաշենի ենթաշրջանում
Ազատ (Արածանիի ավազան), գետ Հայկական լեռնաշխարհում, Արածանիի ավազանում
Մերի Ջարեդ

Մերի Ջարեդ (հոկտեմբերի 9, 1899(1899-10-09) - դեկտեմբերի 12, 1993(1993-12-12)), քսաներորդ դարակեսի անգլիացի օպերային երգչուհի, որը երբեմն համարվել է մեցցո-սոպրանո, երբեմն՝ կոնտրալտո։


== Կենսագրություն ==
Ծնվել է Յորքշիրի Բրոթթոն գյուղում ու սովորել երաժշտության թագավորական քոլեջում։


=== Օպերա ===
Կարիերան սկսել է 1929 թվականին Կովենտ գարդեն արքունական թատրոնում երկրորդական դերերգեր կատարելով։ Լաուրից Մելխիորի երաշխավորությամբ հրավիրվել է Համբուրգի օպերային թատրոն և հաջորդ երեք տարիներին մնացել այնտեղ որպես հյուր-կատարող։ Դերեգերի ցանկում էին՝ բուժքույրը Ռիխարդ Շտրաուսի «Անստվեր կինը» օպերայից և մի քանի այլ դերեր Հանս Պֆիցների և Ալբան Բերգի ստեղծագործություններից։ 1933 թվականին Անգլիական ազգային օպերայում հանդես է եկել Քրիստոֆ Վիլիբալդ Գլյուկի «Օրփեոս և Էվրիդիկե» օպերայից Օրփեոսի դերերգով։
Կովենտ գարդենում երգել է 1933 թվականից մինչև 1939 թվականը, երբ պատերազմի սկսվելով պայմանավորված օպերան փակվել է։ Կատարել է Էրդայի դերը Վագների «Հռենոսի ոսկին» օպերայից, ինչպես նաև «Զիգֆրիդ» ու «Վալկիրիա» օպերայից Ֆրիկայի դերերգը։ 1934 թվականին Ալբան Բերգի «Վոցցեկ» օպերայի՝  BBC-ի առաջին հեռարձակման ժամանակ հանդես է եկել Մարգրետի դերերգով։ Երկրորդ համաշխարհային պատերազմի ընթացքում և դրանից անմիջապես հետո հանդես է եկել մենահամերգներով և համերգներով, 1953 թվականին վերադարձել օպերա՝ Իգոր Ստրավինսկու «The Rake's Progress» օպերայի բրիտանական պրեմիերայում կատարելով հասարակաց տան տիրուհու դերը։


=== Համերգներ ու հետագա տարիներ ===
Համերգներում հռչակ է ձեռք բերել որպես կոնտրալտո մեներգիչ Գեորգ Ֆրիդրիխ Հենդելի «Մեսսիա», Բախի «Սուրբ Մատթեոսի կիրքը», Մենդելսոնի «Էլիջա» օրատորիաներում ու Բեթհովենի «9-րդ սիմֆոնիայում»։ Հայտնի էր նաև Անգելի նրա կատարումը Էդուարդ Էլգարի «Գերոնիտուսի երազը» օպերայից։ «The Times »-ի մեկնաբանության համաձայն՝ «Բոլոր այս դերերում նրա նվիրումը, անկեղծությունն ու անհատականության ջերմությունը բացահայտորեն ակնհայտ են»։ 1938 թվականի հոկտեմբերի 5-ին ընդգրկվել է Ռալֆ Վոան Ուիլյամսի «Սերենադ երաժշտությանը» ստեղծագործության 16 սկզբնական կատարողների շարքում։
Հանգստի անցնելուց հետո՝ 1965-1973 թվականների ընթացքում եղել է Երաժշտության թագավորական ակադեմիայի պրոֆեսոր։ Էվա Թըրների ու Ռոյ Հենդերսոնի հետ  մասնակցել է 1989 թվականին երաժշտագետ Ջոն Ստինի հեղինակած ու BBC ռադիոյով հեռարձակված «Սերենադ երաժշտությանը» ստեղծագործության 50 ամյակին նվիրված հաղորդմանը։
Վախճանվել է 94 տարեկանում։


== Ձայնագրություններ ==
Ջարեդի ձայնագրությունների թվում են՝

Բեդրժիխ Սմետանայի «Վաճառված հարսնացուն» օպերան
Ռիխարդ Վագների «Թռչող հոլանդացի» օպերան սոպրանո Կիրսթեն Ֆլագսթադի մասնակցությամբ
Լյուդվիգ վան Բեթհովենի «9-րդ սիմֆոնիան» Իսոբել Բեյլիի մասնակցությամբ
Լյուդվիգ վան Բեթհովենի «Միսսա Սոլեմնիսը» Ռե մաժորում 123,
Մերի Ջարեդ, կոնտրալտո


== Ծանոթագրություններ ==
Դարդանելի օպերացիա

Դարդանելի օպերացիա (Գալիպոլիի մարտ; Չանաքքալեի ճակատամարտ, թուրքերեն՝ Çanakkale Savaşı, անգլ.՝ Gallipoli Campaign), մասշտաբային զինված օպերացիա, որը տեղի է ունեցել Առաջին համաշխարհային պատերազմի ընթացքում։ Օպերացիան սկսվել է Ուինսթոն Չերչիլի նախաձեռնությամբ Անտանտի կողմից՝ հատկապես նրա մաս կազմող Բրիտանական կայսրության։ Օպերացիայի նպատակը Ստամբուլի գրավումն էր, Թուրքիայի պատերազմից դուրս գալը և դեպի Ռուսաստան ծովային ճանապարհի բացումը։ Արդյունքում Օսմանյան կայսրությունը հաղթանակ տարավ։


== Գործողության սկիզբը ==
1915 թ-ի փետրվարի 19-ին անգլո-ֆրանսիական նավատորմը (6 գծանավ՝ линейный корабль - линкор, 1 գծային հածանավ) սկսեց հարվածել օսմանյան ռազմական ամրոցներին, սակայն թուրքական կողմին դաշնակիցները էական վնասներ չպատճառեցին։
Փետրվարի 25-ին դաշնակիցները ճնշեցին թուրքական մի քանի մարտկոցների և սկսեցին ականազերծումը նեղուցի երկայնքով։ Սակայն նրանց նկատմամբ սկսեցին կրակ բացել, որի արդյունքում նրանք նահանջեցին։
Մարտի 18-ին նշանակվեց Դարդանելի վրա հարձակման գլխավոր փորձը։ Կարդեն Սեքվիլին փոխարինեց ծովակալ Ջոն դե Ռոբեքը։ Դաշնակիցները ստացան համալրում և արդյունքում ունեցան նավերի 3 դիվիզիա։ Սակայն թուրքական նավատորմը նույնպես ամրապնդվեց, և ավելացավ ականների քանակը նեղուցի ամբողջ երկայնքով։


== Մարտի 18-ի հարձակում ==

Մարտի 18-ին ժամը 10:30 րոպեին դաշնակիցների նավերը մտան նեղուց։ Թուրքերը թույլ տվեցին, որ հակառակորդը մոտենա և բարձրադիր լեռներից բացեցին հրետանային կրակ։ «Սուֆֆրեն» լինքորները և «Agamemnon» նավը ստացան ծանր վնասներ, «Gaulois», «Bouvet», «Ocean», «HMS Irresistible» տիպի նավերը պայթեցին ականների վրա, որոնք նախորդ օրը տեղադրվել էին թուրք սակրավորների կողմից։ Ժամը 18:00-ին բրիտանացի ծովակալ Ջոն դե Ռոբեքը հրաման արձակեց դադարեցնել օպերացիան։ Թուրքերը ունեցան փոքր կորուստներ (վերացվել էր 8 հրետանային թնդանոթ)։ Հետագայում օպերացիան շարունակություն ունեցավ, սակայն ամբողջ գործողության արդյունքում հաղթանակը կրեց Օսմանյան կայսրությունը։


== Կորուստներ ընդհանուր օպերացիայի ընթացքում ==
 Բրիտանական կայսրություն զոհվել, վիրավորվել է մոտ 119,7 հզ. մարդ,
 Ավստրալիա կորցրել է 8709 զինվոր
 Նոր Զելանդիա կորցրել է 2721 զինվոր
 Ֆրանսիա զոհվել, վիրավորվել է մոտ 26,5 հզ մարդ
 Օսմանյան կայսրություն զոհվել, վիրավորվել է մոտ 186 000 մարդ


== Ծանոթագրություններ ==


== Հղումներ ==
Դարդանելի օպերացիան Քրոնոս կայքում
Չանաքքալեի ճակատամարտ
Գալիպոլիի զինվորական թանգարան Archived 2016-02-08 at the Wayback Machine.
100 տարի Չանաքքալեից հետո։ Հաղթանակ,որը փոխեց պատմության ընթացքը
Ռուսաստանի մասնակցությունը Գալիպոլիին Archived 2016-02-07 at the Wayback Machine.
Մաքսիմ Շտրաուխ

Մաքսիմ Շտրաուխ Մաքսիմովիչ ( փետրվարի 11, 1900, Մոսկվա - հունվարի 3, 1974, Մոսկվա), ռուս սովետական դերասան։ ԽՍՀՄ ժողովրդական արտիստ (1965 թվական)։
1921-1924 թվականներին աշխատել է Պրոլետկուլտի 1-ին բանվորական, 1929-1931 թվականներին՝ Մեյերխոլդի անվան, 1932 թվականից՝ Մոսկվայի հեղափոխության (այժմ՝ Մայակովսկու անվան) թատրոններում։ Ստեղծել է երգիծական կերպարներ Մայակովսկու պիեսներում՝ Պոբեդոնոսիկով («Բաղնիք»), Պրիսիպկին («Փայտոջիլ») և այլն։ Միաժամանակ Շտրաուխը խոր մարդկայնության և նուրբ հոգեբանական վերլուծության վարպետ էր (Ռուբինչիկ, Զարխիի «Խնդության Փողոց», Ղեկավար անձ, Պոգոդինի «Իմ բարեկամը»)։ Խոր ռեալիստական ոգով է մարմնավորել վ․ Ի․ Լենինի կերպարը Ս․ Ցուտկևիչի ֆիլմերում՝ «Հրացանավոր մարդը» (1938 թվական), «Պատմվածքներ Լենինի մասին» (1958 թվական), «Լենինը Լեհաստանում» (1966 թվական) են։ Լավագույն դերերից են նաև խուզարկու («Ուրվական, որ ետ չի գալիս», 1930 թվական), Տիբո («Սպանություն Դանթե փողոցում», 1956 թվական)։ Լենինյան (1959 թվական), ԽՍՀՄ պետական մրցանակներ (1949 թվական, 1951 թվականին՝ կրկնակի)։
Մոմբելո դի Տորինո

Մոմբելո դի Տորինո  (իտալ․՝ Mombello di Torino), կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 374 մարդ (2008 թվականի տվյալներով)։ Բնակչության խտությունը՝ 93 մարդ/կմ²։ Տարածքը՝ 4 կմ²։ Փոստային ինդեքս՝ 10020։ Հեռախոսային կոդ՝ 011։
Բնակավայրի հովանավորն է համարվում սուրբ Աննան։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Շանդրիգոլովո

Շանդրիգոլովո (ուկրաիներեն՝ Шандриголове), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Շանդրիգոլովո գյուղում բնակվում էր 1 035 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (71701-71800)

Աստերոիդների ցանկ (71601-71700)  • Աստերոիդների ցանկ  • Աստերոիդների ցանկ (71801-71900)
 Աստերոիդների ցանկ (71601-71700)  • Աստերոիդների ցանկ  • Աստերոիդների ցանկ (71801-71900)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Բողոք

Բողոք, իրավունքների և օրինական շահերի խախտումների վերացման մասին լիազորված պետական մարմնին ուղղված գրավոր պահանջ (փաստաթուղթ)։
Հայցադիմումի (քաղաքացիական) վարույթի դեպքերում ներկայացվում են հայցադիմումներ, իսկ վարչաիրավական հարաբերություններից բխող դեպքերում՝ բողոքներ և հայտարարություններ։ Նշված իրավաբանական փաստաթղթերը պետք է ունենան հնարավորինս կարճ բովանդակություն և հակիրճ արտահայտված խնդրանք։
Գործնականում իշխանություններին ուղղված առաջին դիմումը իրականացվում է հայտարարության ձևով, այսինքն՝ քաղաքացու կողմից իր սահմանադրական իրավունքների և ազատությունների կամ այլոց սահմանադրական իրավունքների և ազատությունների իրականացման հարցում օգնություն ստանալու խնդրանքով, կամ օրենքների և այլ նորմատիվ իրավական ակտերի խախտման մասին հաղորդագրությունների, պետական մարմինների, տեղական ինքնակառավարման մարմինների և պաշտոնատար անձանց աշխատանքի թերություններ կամ քննադատություն այդ մարմինների և պաշտոնատար անձանց գործունեության վերաբերյալ, և եթե արդյունքում դիմումը չի քննարկվում, ապա մարմինը չներկայացնել դիմումը քննարկելուն պատճառաբանված մերժումը, կամ իշխանության գործողությունները չեն բավարարում դիմումատուին, ապա քաղաքացին համապատասխան բողոք է ներկայացնում գերատեսչության կամ դատախազության համապատասխանաբար անգործության կամ իշխանության գործողությունների վերաբերյալ։ Բողոքի քննարկման արդյունքների հիման վրա դատախազը որոշում է կայացնում բողոքը լրիվ կամ մասնակի բավարարելու կամ բողոքը մերժելու վերաբերյալ։
Քաղաքացիների բողոքարկման ինստիտուտը բնութագրվում է թերությունների քննադատությամբ, որը օգնում է բացահայտել մարմինների, հաստատությունների, ձեռնարկությունների և կազմակերպությունների աշխատանքների թերությունները։ Կատարված ուսումնասիրությունները թույլ են տվել բացահայտել ֆիզիկական և իրավաբանական անձանցից ստացվող դիմումների ընդունման, քննարկման և լուծման կարգի խախտումների վերաբերյալ քաղաքացիների կարծիքը։ Հարցվածների հարաբերական մեծամասնությունը (36 %–ը) կարծում է, որ քաղաքացիների դիմումների քննարկման կարգը խախտվում է, սակայն դա սիստեմատիկ բնույթ չի կրում։ Հարցվածների 24 %–ը կարծում է, որ դիմումների քննարկման և լուծման կարգը պարբերաբար խախտվում է։ Դրա հետ միասին հարցվածների 40 %–ը չի մտածում այն մասին, թե արդյոք տեղական ինքնակառավարման մարմինների և պաշտոնատար անձանց կողմից տեղի են ունենում դիմումների քննարկման և թույլտվության կարգի խախտումներ։


== Տե՛ս նաև ==
Ապելյացիա


== Ծանոթագրություններ ==


== Գրականություն ==
«Բողոք»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Տիմենկա (այլ կիրառումներ)

Տիմենկա, կարող է վերաբերել՝

Տիմենկա - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոդչերե գետի աջ ափին՝ 68 կմ հեռավորության վրա
Տիմենկա - գյուղ Ռուսաստանի Իվանովոյի մարզի Պալեխսկի շրջանի կազմում
Սիլա (այլ կիրառումներ)

Սիլա անունը կամ տերմինը կարող է վերաբերել հետևյալ հոդվածներին․

Սիլա - գյուղ Էստոնիայի Մուստյալա շրջանի կազմում։
Սիլա, գյուղ Ուկրաինայի Հանրապետությունում։
Վո լե Մուզոն

Վո լե Մուզոն (ֆր.՝ Vaux-lès-Mouzon), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 84 մարդ, բնակչության խտությունը` 10.99 մարդ/կմ²։ Բնակավայրը զբաղեցնում է 7.64 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 35 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 55 աշխատունակ (15-64 տարեկան) բնակիչ, որոնցից ակտիվ էին 43-ը, իսկ ոչ ակտիվները` 12։ Ակտիվության ցուցանիշը կազմում է 78,2 %։ 43 աշխատունակ մարդկանցից աշխատել է 41 անձ (22 տղամարդ և 19 կին)։ Գործազուրկ են եղել 2 անձ (1 տղամարդ և 1 կին)։ 12 անաշխատունակներից 2-ը եղել են աշակերտներ կամ ուսանողներ, 2-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փարիզի 8-րդ շրջան

{{Տեղեկաքարտ բնակավայր}}
Փարիզի 8-րդ շրջան (ֆր.՝ Arrondissement de l'Élysée), Փարիզի շրջան, որ առաջացել է Ֆրանսիայի մայրաքաղաքի՝ 19-րդ դարի կեսերին արևմտյան ուղղությամբ սահմաններն ընդարձակելու արդյունքում։ Այս շրջանում ապրում են գերազանցապես հարուստ քաղաքացիները։


== Աշխարհագրական դիրք ==
8-րդ շրջանը գտնվում է Սենայի աջ ափին։ Արևելքում այն սահմանակից է 1-ին, 2-րդ և 9-րդ շրջաններին, արևմուտքում՝ 16-րդ շրջանին, հյուսիսային և հյուսիսարևմտյան հատվածներում՝ 17-րդ շրջանին։ Գետի հակառակ ափին Փարիզի 7-րդ շրջանն է։


== Թաղամասեր ==
№ 29-32 թաղամասեր․

Շանզ Էլիզե (Quartier des Champs-Élysées)
Ֆոբուր դյու Ռուլ (Quartier du Faubourg du Roule)
Մադլեն (Quartier de la Madeleine)
Եվրոպական (Quartier de l’Europe)


== Բնակչություն ==
Շրջանի մակերեսը 388 հա է։ 2005 թվականին 8-րդ շրջանում ապրում էր 39,200 մարդ, երբ բնակչության խտությունը կազմում էր 10,103 մարդ/կմ²։


== Կառավարման մարմիններ ==
Ինչպես 7-րդ, այնպես էլ 8-րդ շրջանը համարվում է քաղաքի կենտրոնը։ Այստեղ են գտնվում Ելիսեյան պալատը՝ Ֆրանսիայի նախագահի նստավայրը, ներքին գործերի նախարարությունը։ 2002 թվականից այստեղ է տեղակայվել Ժողովրդական շարժման միությունը։ Շրջանի ղեկավարը 1977-2014 թվականներին եղել է այս կուսակցության անդամ Ֆրանսուա Լյոբելը (ֆր.՝ François Lebel)։ 2014 թվականի ապրիլին նրան փոխարինել է Հանրապետական կուսակցության անդամ Ժաննա դ'Օստերը (ֆր.՝ Jeanne d'Hauteserre)։

Թաղապետարանի հասցե․Hôtel Cail, 3, Rue de Lisbonne
75008 ParisՀեռախոս՝ 01 7 44 90 75 08


== Տեսարժան վայրեր ==

Հաղթական կամար
Լուքսորի կոթող
Մեծ պալատ
Փոքր պալատ
Ելիսեյան պալատ
Մադլեն եկեղեցի
Մոնսո այգի
Ժակմար Անդրե թանգարան
Մեկ Երկու Երկու


=== Հրապարակներ, փողոցներ, կամուրջներ ===

Ելիսեյան դաշտեր
Ալեքսանդր III-ի կամուրջ
Մոնտեն պողոտա
Օսման բուլվար
Կոնկորդի հրապարակ
Մալզերբ բուլվար
Մադլեն հրապարակ


== Տրանսպորտ ==
Փարիզի 8-րդ շրջանում է գտնվում Սեն Լազար երկաթուղային կայարանը, որտեղից ուղևերվում են հիմնականում մոտակա վայրերի գնացքները։

Մետրո - 1-ին, 2-րդ, 3-րդ, 8-րդ, 9-րդ, 12-րդ և 13-րդ գծեր
RER - A գիծ, Charles de Gaulle — Étoile կայարան


== Ծանոթագրություններ ==


== Արտաքին հղումներ ==
Թաղապետարանի պաշտոնական կայք Archived 2017-07-22 at the Wayback Machine.
«Portrait d'arrondissement. 8e arrondissement»։ APUR։ Արխիվացված է օրիգինալից 2017-11-11-ին։ Վերցված է 2017-11-09
Մեդելյինի ամրոց

Մեդելյինի ամրոց (իսպ.՝ Castillo de Medellín), միջնադարյան ամրոց, որը գտնվում է Իսպանիայի Էստրեմադուրա ինքնավար համայնքի Բադախոս պրովինցիայի Մեդելին բնակավայրի մոտ։
1931 թվականի հունիսի 3-ին Իսպանիայի մշակույթի նախարարության կողմից Մեդելյինի ամրոցն ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0000400 գրանցման համարի տակ։


== Պատմություն ==
Կառուցվել է 10-րդ դարում։ Ավերվել է Պեդրո 1-ին Դաժանի կողմից 14-րդ դարում։ Կաստիլիայի արքա Էնրիկե 2-րդի (իսպ.՝ Enrique II de Castilla) հրամանով Ինֆանտե Դոն Սանչո Կաստիլացու (իսպ.՝ Infante Don Sancho de Castilla) կողմից վերականգնվել է ավերված ամրոցը։ 15-րդ և 16-րդ դարում ամրոցը մեծացվել է։


== Ճարտարապետություն ==
Մեդելյինի ամրոցն անկանոն հատակագծով կառույց է։ Տեղադրված է բլրի գագաթին՝ Գվադիանա գետի ափին։

Պարիսպների ներսում պահպանվել է արհեստական ուղղանկյուն հատակագծով ջրամբարը, որը վերանվաճվել էր քրիստոնյանների կողմից։ Պարսպաշարը ատամնավոր է՝ երկշերտ։ Երկրորդ շերտը ունի չորս աշտարակներ, որոնցից երկուսը շրջանաձև, իսկ մյուս երկուսը քառակուսի հատակագծով են։ Աշտարակները ատամնավոր են։ Երկու քառակուսի հատակագծով աշտարակները իրար միացած են ատամնավոր պարսպաշարով, որը բակը կիսում է երկու մասի, որոնցից մեկում պահպանվել է 12-րդ դարի շինության հետքեր։ Ունեցել է մի քանի դուռ։


== Գրականություն ==
Gutiérrez Ayuso, Alonso (2000-2001). «Contribución al conocimiento de los aljibes hispanomusulmanes extremeños: tipología de un ejemplo de arquitectura del agua». NORBA: Revista de arte (20-21): 7-27. ISSN 0213-2214.
Gurriarán Daza, Pedro; Márquez Bueno, Samuel (2005). «Sobre nuevas fábricas omeyas en el castillo de Medellín (Badajoz) y otras similares de la arquitectura andalusí». Arqueología y territorio medieval (12): 51-68. ISSN 1134-3184.


== Ծանոթագրություններ ==


== Արտաքին հղումներ ==
http://www.minube.com/rincon/castillo-de-medellin-a460641
http://www.spain.info/es/que-quieres/arte/monumentos/badajoz/castillo_de_medellin.html Archived 2016-10-24 at the Wayback Machine.
Էներվիլ

Էներվիլ (ֆր.՝ Aignerville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 198 մարդ, բնակչության խտությունը` 45.52 մարդ/կմ²։ Բնակավայրը զբաղեցնում է 4.35 կմ² տարածք։
2017 թվականի հունվարից Ֆորմինի, Էկրամվիլ, Լուվիեռ համայնքների հետ միասին հանդիսանում է Ֆորմինի Լա Բատայ համայնքի մաս։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 45 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 139 աշխատունակ (15-64 տարեկան)  բնակիչ, որոնցից ակտիվ էին 100-ը, իսկ ոչ ակտիվները` 39։ Ակտիվության ցուցանիշը կազմում է 71,9 %։ 100 աշխատունակ մարդկանցից աշխատել է 97 անձ (49 տղամարդ և 48 կին)։ Գործազուրկ են եղել 3 անձ (1 տղամարդ և 2 կին)։ 39 անաշխատունակներից 8-ը եղել են աշակերտներ կամ ուսանողներ, 21-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իբրաևո (գյուղ, Աուրգազինսկի շրջան)

Անվան այլ կիրառումների համար տե՛ս՝ ԻբրաևոԻբրաևո (ռուս.՝ Ибраево, բաշկիրերեն՝ Ибрай), գյուղ Ռուսաստանի, Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 49 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսպանիայի հրաբուխների ցանկ

Ստորև՝ Իսպանիայի գործող և քնած հրաբուխների ոչ ամբողջական ցուցակն է։ Իսպանիա պետության տարածքում գտնվող հրաբխային լեռնագագաթներից գրեթե բոլորը գտնվում են Կանարյան կղզիներ նահանգում, որը Աֆրիկայի մաս է կազմում։
Կուրբատովշչինա

Կուրբատովշչինա (ռուս.՝ Курбатовщина), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լագուտնիկ (Ազովի շրջան)

Լագուտնիկ (ռուս.՝ Лагутник ), գյուղակ Ռուսաստանի Ռոստովի մարզի Ազովի շրջանում։ Մտնում է Ռոգոժինսկովո գյուղական համայնքի կազմի մեջ։ Ազով քաղաքից գտնվում է 15 կմ հեռավորության վրա։
Բոմե (Էնայի գավառ)

Բոմե (ֆր.՝ Beaumé), կոմունա Ֆրանսիայում՝ Պիկարդիա մարզի Էնա գավառում։ Մտնում է Իրսոն կանտոնի կազմի մեջ։ Կոմունայի շրջանը՝ Վերվեն։
INSEE կոդը՝ 02055։


== Բնակչություն ==
2010 թվականին բնակչությունը կազմել է 97 մարդ։


== Տնտեսություն ==
2010 թվականի տվյալներով աշխատունակ տարիքի 61 մարդկանցից (15-64 տարեկան) 36-ը տնտեսապես ակտիվ էին, 25-ը՝ ոչ ակտիվ (ակտիվության ցուցանիշը՝ 59,0%, 1999 թվականին եղել է՝ 60,3%)։ 36 աշխատունակ բնակիչներից 34-ը աշխատում էին (19 տղամարդ և 15 կին), անաշխատանք էին 2 տղամարդ։
25 անգործունակ մարդկանցից 8-ը աշակերտներ կամ ուսանողներ էին, 11-ը՝ թոշակառու, 6-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Բոմե (ֆր.)
Պոպովկա (գյուղ, Լիպովեցի շրջան)

Անվան այլ կիրառումների համար տե՛ս՝ ՊոպովկաՊոպովկա (ուկրաիներեն՝ Попівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1800 թվականին։
2001 թվականի տվյալներով Պոպովկա գյուղում բնակվում էր 485 մարդ։ Բնակավայրը զբաղեցնում է 1679 կմ² տարածք։ Բնակչության խտությունը կազմում էր 288,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դրուժբա (ավան, Ձեռժինսկի քաղաքային խորհուրդ)

Անվան այլ կիրառումների համար տե՛ս՝ ԴրուժբաԴրուժբա (ուկրաիներեն՝ Дружба), ավան Ուկրաինայի Դոնեցկի մարզի Ձեռժինսկի քաղաքային խորհուրդում։
2001 թվականի տվյալներով Դրուժբա ավանում բնակվում էր 1 860 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ջամիլ Մուֆիդզադե

Ջամիլ Միրյուսիֆ օկլի Մուֆիդզադե (ադրբ.՝ Cəmil Miryusif oğlu Müfidzadə, փետրվարի 24, 1934(1934-02-24), Օրդուբադի շրջան, Նախիջևանի Ինքնավար Խորհրդային Սոցիալիստական Հանրապետություն, Ադրբեջանական ԽՍՀ, ԱԽՖՍՀ, ԽՍՀՄ - դեկտեմբերի 20, 2019(2019-12-20), Բաքու, Ադրբեջան), ադրբեջանցի նկարիչ, Ադրբեջանի Հանրապետության ժողովրդական նկարիչ (2002):


== Կենսագրություն ==
Ջամիլ Մուֆիդզադեն ծնվել է 1934 թվականի փետրվարի 24-ին Օրդուբադում։ Իր առաջին մասնագիտական ​​կրթությունը նա ստացել է 1948-1955 թվականներին ՝ Ազիմ Ազիմզադեի անվան Բաքվի գեղարվեստի դպրոցում։ Ավելի ուշ նկարիչը 1955-1956 թվականներին ավարտել է Ուկրաինայի Կիևի արվեստի միջնակարգ դպրոցը, իսկ 1959-1962 թվականներին ՝ Խարկովի արվեստի պետական ​​ինստիտուտի «Գրաֆիկա» ֆակուլտետը։ 
Ջամիլ Մուֆիդզադեն մի քանի տարի ղեկավարել է Ադրբեջանի ​​արվեստի պետական ակադեմիան։ Նա միևնույն ժամանակ հեղինակ է «Օֆորտ» դասագրքի։ Նկարչի «Մայրենի դաշտեր» փորագրությունների շարքը ցուցադրվել է 1959 թվականին Մոսկվայում կազմակերպված ադրբեջանական գրականության և արվեստի ցուցահանդեսում։ 1961 թվականին մասնակցել է III համամիութենական ցուցահանդեսին (Մոսկվա)։ Նրա չորս աշխատանքները ցուցադրվել են 1967 թվականին Բաքվի հանրապետական ​​ցուցահանդեսում `«Ադրբեջանի հնագույն ճարտարապետական ​​հուշարձաններ» անունով։
Ջամիլ Մուֆիդզադեի անհատական ​​ցուցահանդեսները կազմակերպվել են Լեհաստանում (1972), Ադրբեջանում (1977, 1985, 1986, 1994, 2006, 2009), Ռուսաստանում (1977), Իրանում (1992, 2003), Ֆրանսիայում (1991) և Թուրքիայում (1998)։
Ջամիլ Մուֆիդզադեի աշխատանքները ցուցադրվում են Ադրբեջանի ​​արվեստի պետական թանգարանում, Ադրբեջանի արվեստի պետական ​​պատկերասրահում, Արևելյան արվեստի պետական ​​թանգարանում (Մոսկվա), Մաքսիմ Գորկու տուն-թանգարանում (Մոսկվա), Փ. Լյուդվիգի թանգարանում (Գերմանիա), Ուլանբատարի արվեստի թանգարանում (Մոնղոլիա), Ֆրանսիա և այլ երկրների մասնավոր հավաքածուներում։
Նկարիչը մահացել է 2019 թվականի դեկտեմբերի 20-ին Բաքվում։


== Մրցանակներ ==
Ադրբեջանական ԽՍՀ վաստակավոր նկարիչ - 1982,
Ադրբեջանի Հանրապետության ժողովրդական նկարիչ - 2002։


== Աղբյուրներ ==
Əliyev, Z. Cizgilərə hopan ömür: [Xalq rəssamı, görkəmli qrafika ustası, professor Cəmil Müfidzadə haqqında] //Respublika.- 2014.- 12 mart.- S.7.
Abdullayeva, S. Cəmil Müfidzadənin "Cizgilərə hopan ömür" sərgisi açılıb: [Vəcihə Səmədov adına sərgi salonunda Azərbaycanın Xalq rəssamı, görkəmli qrafika ustasının, eyniadlı sərgisinin açılışı haqqında] //525-ci qəzet.- 2014.- 13 mart.- S.7.


== Ծանոթագրություններ ==
Չանկիլլո

Չանկիլլո (իսպ.՝ Chankillo) հնագույն վեհակերտ համալիր Պերուի անբնակ ծովափին՝ Կասմա օազիսում, Անկաշի շրջան, Պերու։ Ավերակներում՝ Չանկիլլո ամրոցի բլրի վերևում, «Տասներեք աշտարակներ» արևային աստղադիտարան է, բնակելի տարածքներ և հանրության համար նախատեսված վայրեր։ Ենթադրվում է, որ «Տասներեք աշտարակներ» աստղադիտարանը կառուցվել էր մ.թ.ա. 4-րդ դարում։
Հուշարձանի մակերեսը կազմում է 4 քառ. կմ։ Ենթադրվում է, որ այն կառուցվել էր մ.թ.ա. 4-րդ դարում և իրենից ներկայացնում էր ամրացված տաճար։


== «Տասներեք աշտարակներ» արեգակնային աստղադիտարան ==
Չանկիլլոյի տեսներեք աշտարակները կառուցված են հյուսիսից հարավ՝ երկար բլրի երկայնքով, իրարից հավասար հեռավորության վրա և ձևավորում են նույն լայնության նեղ բացվածքների ատամնաձև հորիզոն։ Արևելքում և արևմուտքում շղթայից հնագետները 2 դիտակետ են հայտնաբերել։ Այդ կետերից ուսումնասիրության ժամանակ 300 մետրանոց աշտարակների շղթան բավականին հստակ ցույց էր տալիս արևի ծագումն ու մայրամուտը ողջ տարվա ընթացքում։ Դա թույլ է տալիս ենթադրել, որ տվյալ մշակույթի ներկայացուցիչներն օգտվում էին արևային օրացույցից։


== Ծանոթագրություններ ==


== Գրականություն ==
Ghezzi, I. (2006), "Religious Warfare at Chankillo", written at New York, in Isbell and Silverman (eds.), Andean Archaeology III: North and South, Springer
Ghezzi, I. & Ruggles, C. (2007), "Chankillo: A 2300-Year-Old Solar Observatory in Coastal Peru", Science 315: 1239-1243


== Արտաքին հղումներ ==
Towers point to ancient Sun cult, BBC
Early Monumental Architecture on the Peruvian Coast
Yale University article: Peruvian Citadel is Site of Earliest Ancient Solar Observatory in the Americas and slide show  Archived 2008-05-13 at the Wayback Machine.
(7045) 1974 FJ

(7045) 1974 FJ, աստերոիդ աստերոիդների հիմնական գոտում։ Հայտնաբերվել է 1974 թվականի մարտի 22-ին Կառլոս Տոռեսի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,393901 ա. մ., առավելագույնը մոտենում է 2,0778 ա. մ. հեռավորության վրա և հեռանում 2,71 ա. մ.։ Արեգակի շուրջ մեկ ամբողջական պտույտ է կատարում 1352,87 երկրային օրվա ընթացքում, իր ուղեծրով շարժվելով միջինում 0,2661 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7045) 1974 FJ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիրիական գորշ արջ

Սիրիական գորշ արջ (կամ կովկասյան արջ) (լատ.՝ Ursus arctos syriacus), գորշ արջի առանձին ենթատեսակ (լատ.՝ Ursus arctos), բնակվում են Մերձավոր Արևելքի և Կովկասյան լեռներում (Իրաք, Իրան, Լիբանան, Սիրիա, Թուրքիա, Հայաստան, Վրաստան, Ադրբեջան, Իսրայել, մինչև Սինայի թերակղզի)։ Համաձայն վերջին գենետիկական հետազոտությունների՝ սիրիական գորշ արջը գենետիկորեն կապված է եվրասիական գորշ արջի հետ։
Գորշ արջերից ամենափոքրի և բաց պիգմենտավորվածի հասակը հասնում է մոտավորապես 150 սանտիմետրի, մորթու գույնը բաց շագանակագույն է։ Մորթու ամենաերկար հատվածը գտնվում է ուսերի վրա, այն սուրճի և գորշ գույն ունի։ Ներկայումս վայրի բնության մեջ, հավանական տվյալներով, հաշվվում է մոտ 150 շունչ այդ ենթատեսակից, որնք վարում են բնական կենսակերպ։
Նախկին ԽՍՀՄ տարածքում սիրիական գորշ արջերը ապրում էին Թուրքմենիայում (Կոպեգդաղ), Կովկասի հարավում (Ադրբեջան (Թալիշի լեռներ), Վրաստանում (Աջարիա, հյուսիսային մասում մինչև Աբխազիա), Հայաստանում (հյուսիսային հատվածում մինչև Սևան))։ Վրաստանում գորշ արջերը պահպանվում են Կինտրիշի արգելոցում, Հայաստանում՝ Խոսրովի և Դիլիջանի արգելոցներում, իսկ Թուրքմենիայում՝ Սյունտ–Խասարդաղի արգելոցում։ Վերջին հիմնավոր հանդիպումը արջերի հետ Թուքմենիայում հիշատակվում է 1995 թվայկանին, Իսրայելի լեռներում վերջին արջը ոչնչացվել է 1917 թվականին։ Հաշվի է առնվում, որ Սիրիայում և Լիբանանում վերջին արջը ոչնչացվել է 1960–ական թվականներին, թեկուզ 2004 թվականին գիտնականների կողմից նկատվել է Անտիլիբանանյան լեռներում։
Սիրիական գորշ արջերը գրանցված են Ադրբեջանի Կարմիր գրքում, Հայաստանի Կարմիր գրքում, իսկ Վրաստանի Կարմիր գրքում գրանցված են հանրապետության ամբողջ գորշ արջերի ենթատեսակները։
Ամենահայտնի սիրիական արջը Վոյտեկն էր։ Սիրիական գորշ արջի այդ ենթատեսակը հիշատակվում է նաև Աստվածաշնչում՝ Եղիշե մարգարեի անեծքում (Թագավորների չորրորդ գիրք 2:24)։


== Գրականություն ==
Соколов Владимир Евгеньевич, Сыроечковский Евгений Евгеньевич Заповедники СССР. Заповедники Кавказа. — Москва: Мысль, 1990. — 368 с. — ISBN 5-244-00432-8


== Ծանոթագրություններ ==
Կանայք ընդդեմ տղամարդկանց (ֆիլմ)

Կանայք ընդդեմ տղամարդկանց , 2015 թ. նկարահանված հումորային ֆիլմ, որի ռեժիսորը Տայիր Մահմեդովն է, իսկ գլխավոր դերակատարներն են Ռոման Յունուսովը, Ալեքսանդր Գոլվինը, Դենիս Կասյակովը, Մարիա Կրավչենկոն, Նաստասյա Սամբուսկայան և Նատալյա Ռուդովան։


== Սյուժե ==
Երեք զարմանահրաշ զույգերի դպրոցական սերը ավարտվում է եռյակ ամուսնությամբ։ Ապա նրանք մեկնում են Կուբա հանգստանալու, որտեղ էլ սկսվում են նրանց զանազան փորձությունները։ Հենց առաջին օրը, արդեն սկսվում է կանանց և տղամարդկանց միջև վեճը, որը շարունակվում է մինչև հանգստի վերջը։ Եվ ինչպես պատերազմում, այնպես էլ սիրո մեջ կանոններ չկան։ Հրդեհ բնակարանու՞մ։ Խնդիր չկա։ Համբույր սիրելի ամուսնու աչքերի առա՞ջ։ Անպայման, այո։ Եվ իհարկե այս ամենը սիրո անվան տակ։
Շոկոլադով կաթ

Շոկոլադով կաթ (ռուս.՝ Шоколадное молоко), շոկոլադով ու կաթով պատրաստվող ըմպելիքի տեսակ, որն ունի կակաոյի անուշաբույր համ։ Այն ստանում են կովի, այծի կամ այլ կաթի հետ շոկոլադի օշարակ կամ կակաոի փոշի խառնելով։ Պատրաստվել է Հանս Սլոանի կողմից 1680-ական թվականին։
Շոկոլադով կաթը կարելի է պատրաստել ինչպես գործարանային, այնպես էլ տնային պայմաններում։ Պատրաստման համար կարող են օգտագործել կակաոյի փոշի, շոկոլադի օշարակ, կամ հալված շոկոլադ ու շաքար։ Հաճախ էլ ավելացնում են այլ բաղադրիչներ՝ օսլա, վանիլին, կամ (ինչպես ժամանակակից արտադրության մեջ) տարբեր արհեստական համեմունքներ։ Շոկոլադով կաթը սովորաբար խմում են սառը վիճակում, երբ այն սկսում է տաքանալ, բուրում է սուրճի նման։.
Չնայած կակաոյով այս ըմպելիքի հայտնի լինելուն և այն փաստին, որ ըստ որոշ հետազոտողների, այն դրական ազդեցություն է ունենում օրգանիզմի վերականգման համար ֆիզիկական ծանրաբեռվածությունից հետո, այլ հետազոտողներ այն վնասակար են համարում՝ շաքարի բարձր պարունակության պատճառով։ Դրա հաճախակի օգտագործումը կապում են ճարպակալման հավանականության հետ։


== Ծանոթագրություններ ==
Թելլու

Թելլու լեռ, լեռնաճյուղ Թուրքիայի Բիթլիսի մարզում, Հայկական լեռնաշխարհում, Հայկական Տավրոս լեռնահամակարգում, Վանա լճի հարավային ափին, ձգվում է նրան զուգահեռ, 25-30 կմ երկարությամբ։ Բարձրությունը 3000 մ է։


== Ծանոթագրություններ ==
(1498) Լախտի

(1498) Լախտի (անգլ.՝ Lahti), աստերոիդ աստերոիդների հիմնական գոտում։ Հայտնաբերվել է 1938 թվականի սեպտեմբերի 16-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,097718 ա. մ., առավելագույնը մոտենում է 2,3483 ա. մ. հեռավորության վրա և հեռանում 3,8471 ա. մ.։ Արեգակի շուրջ մեկ ամբողջական պտույտ է կատարում 1991,41 երկրային օրվա ընթացքում, իր ուղեծրով շարժվելով միջինում 0,180776 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1498) Լախտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մատրենկա (Բերդի վտակ)

Մատրենկա (ռուս.՝ Матренка), գետ Ռուսաստանում, հոսում է Նովոսիբիրսկի երկրամասում, Ալթայի Հանրապետությունում։ Գետաբերանը տեղակայված է Բերդ գետի աջ ափով՝ 259 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200004527
Հիդրոլոգիական ուսումնասիրությունների կոդը - 115200452
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սիմիքլու

Սիմիքլու, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ալեգան շրջան (Միչիգան)

Ալեգան շրջան (անգլ.՝ Allegan County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 4,747 կմ² է, բնակչությունը՝ 111,408 մարդ (2010 թ. տվյալներով)։ Շրջկենտրոնն է Ալեգան բնակավայրը։ Կազմավորվել է 1835 թ.։
Կրասնի Յար (քաղաքատիպ ավան, Ժիրնովսկի շրջան)

Անվան այլ կիրառումների համար տե՛ս՝ Կրասնի ՅարԿրասնի Յար (ռուս.՝ Красный Яр), քաղաքատիպ ավան Ռուսաստանի Վոլգոգրադի մարզի Ժիրնովսկի շրջանի կազմում։
Բնակչությունը 2010 թվականին գրանցված տվյալներով կազմում էր 7321 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)